Anexa nr. 2 la 
Hotărârea Consiliului Local Cornetu, judeţul Ilfov nr. ______/________2023


[bookmark: _Hlk114755481]Metodologia de acordare a unui sprijin financiar în cadrul
Proiectului „Ilfov zâmbește”

1. Informații generale
1.1. Context 
În prezent, Județul Ilfov - Consiliul Județean are competențe restrânse în ceea ce privește îmbunătățirea sănătății, respectiv, în conformitate cu prevederile art. 173 alin. (5) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare: ”(5)În exercitarea atribuţiilor prevăzute la alin. (1) lit. d), consiliul judeţean asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes judeţean privind: c) sănătatea”. 

1.2. Cadrul legislativ
· Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
· Legea nr. 273 din 29 iunie 2006 privind finanțele publice locale;
· Legea  nr. 292 /2011 a asistenței sociale, cu modificările și completările ulterioare;
· Legea  nr. 17/2000 privind asistența socială a persoanelor vârstnice, republicată, cu modificările și completările ulterioare;

1.3. Abordare
Județul Ilfov - Consiliul Județean și-a propus să continue politica de dezvoltare locală, printr-o intervenție de sprijin financiar nerambursabil acordat persoanelor cu vârsta peste cea standard de pensionare prin intermediul unităților administrativ teritoriale din județ, în cadrul  Proiectului „Ilfov zâmbește”, denumit în continuare “Proiect”.

2. Obiectiv
	Obiectivul principal al acestui Proiect este facilitarea accesului la servicii stomatologice  persoanelor cu vârsta peste cea standard de pensionare, care locuiesc în județul Ilfov, în scopul promovării sănătăţii şi a stării de bine și adoptării unui stil de viaţă sănătos prin cultivarea respectului faţă de viaţa personală și sănătatea proprie.

Scop
	Scopul Proiectului este îmbunătățirea calității vieții și a sănătății persoanelor cu vârsta peste cea standard de pensionare, care locuiesc în județul Ilfov.

3. Beneficiarii eligibili 
	Pentru obținerea finanțării alocate prin prezentul Proiect, beneficiarii eligibili sunt persoanele cu vârsta peste cea standard de pensionare, care locuiesc în județul Ilfov și care întrunesc criteriile prevăzute la art. 4.2.

4. Modalitatea de acordare
4.1. Perioada
Sprijinul financiar se acordă în anul 2023, după aprobarea prezentei metodologii.
4.2 Condițiile necesare pentru acordarea sprijinului financiar 
4.2.1 [bookmark: _Hlk125543672][bookmark: _Hlk125544693][bookmark: _Hlk125543185]Solicitantul să aibă domiciliul/reședință stabilit/ă pe raza localității din județul Ilfov la care depune cererea;
4.2.2 Să dețină un cupon de pensie care să ateste pensia în cuantum maxim de 1200 lei;
4.2.3 Să nu beneficieze de ajutorul social prevăzut de art.5 din Legea nr.416/2001  privind venitul minim garantat, cu modificările și completările ulterioare;
4.2.4 [bookmark: _Hlk124948681]Să se încadreze în numărul de 12 cereri aprobate pentru acordare sprijin financiar la nivelul  UAT-ului de la domiciliul/reședința solicitantului;
4.2.5 Să nu fi beneficiat în ultimele 12 luni de sprijin financiar pentru servicii similare celor care fac obiectul prezentului protocol.
4.3  Nu pot constitui criterii de acordare/neacordare: religia, rasa, sexul, apartenenţa politică a persoanei îndreptățite.

5. Cuantum
5.1 Valoarea sprijinului financiar este de 3000 lei pentru fiecare persoană cu vârsta peste cea standard de pensionare, care îndeplinește criteriile de la punctul 4.2. 
5.2 Plata sprijinului financiar se face prin virament, către UAT în vederea achitării sumelor către cabinetul stomatologic care a prestat serviciile stomatologice, pe bază de factură, emisă în conformitate cu prevederile legale.


6. Acte necesare pentru acordarea sprijinului financiar
Solicitantul, pentru obținerea sprijinul financiar, va depune la unitatea administrativ teritorială de la domiciliul acestuia următoarele documente: 
1. [bookmark: _Hlk125544366]Cerere completată și semnată, conform modelului prevăzut în anexa nr. 1 la prezenta Metodologie;
2. Dovada domiciliului/reședinței stabilit/e pe raza localității din județul Ilfov la care depune cererea;
3. Copia cuponului de pensie din luna curentă/anterioară depunerii cererii, care să ateste pensia în cuantum maxim de 1200 lei;
4. Documente medicale care să ateste necesitatea efectuării unei lucrări dentare sau necesitatea unei proteze dentare;
5. Declarație pe proprie răspundere cu privire la alegerea cabinetului din lista pusă la dispoziție de către comisia de acordare a sprijinului financiar, în urma aprobării cererii, conform modelului prevăzut  în anexa nr. 2 la prezenta Metodologie.
 
7. Metodologie acordare sprijin financiar 
[bookmark: _Hlk85017499]  	Județul Ilfov - Consiliul Județean va asigura cuantumul sumelor de bani necesare acordării sprijinului financiar în baza protocolului de cooperare încheiat cu unitățile administrativ teritoriale (UAT) pe raza administrativ-teritorială a cărora se află cabinete stomatologice sau au domiciliul/reședință stabilit/ă solicitanții.
La nivelul fiecărei unităţi administrativ teritoriale se va constitui, prin dispoziție, o Comisie pentru acordarea sprijinului financiar din prezentul Proiect, formată din 3 membri, desemnați de primar.
[bookmark: _Hlk125545690] 	Comisia de acordare a sprijinului financiar are următoarele atribuţii:
a) afişarea, în cadrul unității administrativ teritoriale, la loc vizibil a prevederilor referitoare la Proiectul „Ilfov zâmbește” .
b) primirea și înregistrarea documentelor pentru acordarea sprijinului financiar;
c) verifică îndeplinirea condițiilor prevăzute la art. 4.2 și aprobă/respinge cererea privind acordarea sprijinul financiar, ținând cont de ordinea depunerii acestora;
d) eliberarea unui document către solicitant din care să rezulte că îndeplinește/ nu îndeplinește condițiile pentru acordarea sprijinului financiar precum și încadrarea/neîncadrarea în numărul de persoane alocat pentru UAT în cauză; 
e) pune la dispoziția solicitantului lista cu cabinetele stomatologice de pe raza județului Ilfov care prestează serviciile medicale în cadrul acestui proiect, transmisă de Colegiul Medicilor Stomatologi Ilfov;
f) primirea Declarației pe proprie răspundere a solicitantului cu privire la alegerea cabinetului din lista pusă la dispoziție;
g) întocmirea referatului de necesitate privind plata sprijinului financiar;
h) [bookmark: _Hlk125545830]transmiterea spre aprobare primarului a listei nominale cu beneficiarii reali ai Proiectului şi a referatului de necesitate privind solicitarea sumelor necesare către Județul Ilfov – Consiliul Județean;
i) întocmirea situației lunare a beneficiarilor reali și transmiterea acesteia către Județul Ilfov – Consiliul Județean;
j) răspunde de veridicitatea documentelor analizate.
	Comisia  va întocmi un raport final care va cuprinde: 
· numărul documentului de plată, data și valoarea sumelor virate de Județul Ilfov – Consiliul Județean către UAT;
· numărul documentului de plată, data și valoarea sumelor virate de UAT către cabinetele stomatologice;
· situația lunară a beneficiarilor;
· alte date considerate de comisie a fi relevante.
	Comisia va transmite  copie a raportului către Județul Ilfov - Consiliul Județean.
           Orice modificare a listei beneficiarilor reali şi a sumelor necesare pentru plata sprijinului financiar se realizează de către Comisia de acordare a sprijinului financiar pe baza documentelor puse la dispoziţie şi se aprobă de primar, fără depășirea numărului de persoane stabilit respectiv a sumelor alocate.

8. Efectuarea plăților 
[bookmark: _Hlk125546379][bookmark: _Hlk85018240]8.1. Județul Ilfov - Consiliul Județean va efectua plata aferentă sprijinului financiar, prin virament către fiecare UAT, după cum urmează:
· în 10 zile lucrătoare de la primirea solicitării de la UAT, însoțită de lista beneficiarilor 
· în cadrul ultimei tranșe se vor efectua regularizări, dacă este cazul. 
8.2. În baza listelor cu beneficiari întocmite, UAT va efectua plata către cabinetele medicale cu sumele aferente sprijinului financiar, în cel mult 3 zile de la primirea banilor de la Județul Ilfov - Consiliul Județean. Unitatea administrativ teritorială în cauză este responsabilă de plățile efectuate în cadrul prezentului proiect.
8.3.  Județul Ilfov - Consiliul Județean își rezervă dreptul de a efectua, prin compartimentele de specialitate, propriile verificări cu privire la plata sumelor din prezentul proiect. UAT-ul are obligația să pună la dispoziția Județul Ilfov - Consiliul Județean toate documentele justificative solicitate în acest sens.

9. Dispoziții finale  
Orice modificare sau completare adusă prezentei metodologii se poate face, în limitele legislaţiei române, prin Hotărâre a Consiliului Județean Ilfov.

